Na temelju članka 91. stavka 2. Zakona o komunalnom gospodarstvu („Narodne Novine“ broj 68/18, 110/18 i 32/20) i članka 2. stavka 2. alineje 2. Odluke o komunalnoj naknadi (SNGB 1/19, 4/20 i 6/22), na temelju članka 19. Statuta Grada Buzeta („Službene novine Grada Buzeta“, broj 2/21 i 10/21), Gradsko vijeće Grada Buzeta na sjednici održanoj dana 15. prosinca 2023. godine, donosi

## ODLUKU O RASPOREDU NAMJENSKOG PRIHODA OD

## KOMUNALNE NAKNADE UZ

## PRORAČUN GRADA BUZETA ZA 2024. GODINU

Članak 1.

Ovom Odlukom se prihod od komunalne naknade u iznosu **372.584,55 EUR** planiran Proračunom Grada Buzeta za 2024. godinu (koji nije raspoređen za financiranje održavanja i građenja objekata i uređaja komunalne infrastrukture) raspoređuje za **financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina upravne, sportske, kulturne i druge namjene** i time se ne dovodi u pitanje mogućnost održavanja i građenja komunalne infrastrukture, kako slijedi:

* Materijalnih rashoda za održavanje upravne zgrade Grada Buzeta (pozicije R112A, R127A, R129D i R122C) u iznosu 16.300,00 EUR,
* Sufinanciranje materijalnih troškova i opreme sportske dvorane (pozicija R203) u iznosu 1.990,00 EUR,
* Otplata glavnice primljenog kredita za dogradnju dječjeg vrtića „Grdelin“ (pozicija R1027) u iznosu 69.347,68 EUR,
* Obilježavanje naselja, ulica, cesta i prometne signalizacije (pozicija R337) u iznosu 4.000,00 EUR,
* Održavanje naselja (pozicija R340A) u iznosu 85.000,00 EUR,
* Deratizacija i dezinsekcija (pozicija R346) u iznosu 2.920,00 EUR,
* Usluge higijeničarskog servisa (pozicija R347) u iznosu 15.000,00 EUR,
* Adaptacija i uređenje prostorija za Mjesne odbore (pozicija R364) u iznosu 35.000,00 EUR
* Geodetske i ostale intelektualne usluge (pozicija R348) u iznosu 59.600,00 EUR,
* Usluga evidentiranja nerazvrstanih cesta (pozicija R1248) u iznosu 33.100,00 EUR,
* Usluga izmjere za zaduženje komunalne naknade (pozicija R1249) u iznosu 5.705,54 EUR,
* Troškovi izvršenja rješenja komunalnog redara (pozicija R350) i iznosu 400,00 EUR,
* Kapitalna potpora za izgradnju reciklažnog dvorišta za građevinski otpad (pozicija R1257A) u iznosu 25.000,00 EUR i
* Rekonstrukcija javne rasvjete - Sveti Martin (pozicija R 374C) u iznosu 19.221,33 EUR.

Članak 3.

Ova Odluka stupa na snagu osmog dana od dana objave u „Službenim novinama Grada Buzeta“.

KLASA: 024-03/23-01/13

URBROJ: 2163-3-01-01-23-7

Buzet, 15. prosinac 2023.

GRADSKO VIJEĆE GRADA BUZETA

PREDSJEDNIK

Davor Prodan